பொதுக்கை என்றால் அன்று இப்பகுதியை ஆண்ட வேளிர் அரசர்களின் பொதுக்கூட்டிடம் என்ற சொல்லில் இருந்து வந்திருக்கலாம் என்று சொல்லப்படுகிறது. இப்பகுதியின் பெயர் வீராம்குப்பம் என்றிருப்பதைக் கொண்டு இது வீரைவெளி என்று முன்பு அழைக்கப்பட்டது என்றும் வீரைவெளியனார் போன்ற சங்ககாலக் கவிஞர்கள் இந்த இடத்தைச் சேர்ந்தவர்களே என்றும் சிலர் எழுதியிருக்கிறார்கள். இவை எல்லாமே மேலோட்டமான ஊகங்கள், மொழியியல் ஆய்வுமுறைமையை கொண்டவை அல்ல.